OzLabs/hebrew-wiki-articles huggingface dataset:
לחזור הביתה

לחזור הביתה הוא סינגל של להקת התקווה 6, שיצא לאור ב-5 באוגוסט 2020, מתוך אלבום האולפן השביעי של הלהקה, "מפה לשם". השיר נכתב והולחן על ידי סולן הלהקה עמרי גליקמן והופק על ידי פילוני.

== רקע ==
השיר, שיצא במהלך התפרצות נגיף הקורונה בישראל, נכתב לפני פרוץ המגפה ומתאר את הגעגוע של הדובר אל ביתו ומשפחתו כאשר נמצא בעת סיבוב הופעות. על השיר אמר גליקמן:

== וידאו קליפ ==
לשיר הופק וידאו קליפ אשר פורסם בערוץ היוטיוב של התקווה 6 בסמוך לצאתו של הסינגל. הקליפ צולם ברחוב בו גדלו חברי הלהקה שברמת השרון, ומשלב בתוכו גם קטעים מהופעותם.

== ביקורת ==
בכתבתו במעריב אונליין, העניק דודי פטימר ביקורת חיובית לשיר: "המלודיה הפשוטה וקליטה יוצרת שיר מצוין וכיפי שמקבל משמעות איתנה בייחוד בימים טרופים אלה בהם עולם ההופעות כמעט משבת כליל ועולם התרבות שהכרנו קודם לכן, רחוק מרחק שנות אור מההווה".

== מיקומי שיא ==

=== הגרסה החיה ===

== קישורים חיצוניים ==

* [https://www.nli.org.il/he/items/NNL_MUSIC_AL997008914652305171/NLI לדף השיר] באתר הספרייה הלאומית

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי התקווה 6
קטגוריה:שירים בעברית
קטגוריה:סינגלים בהוצאת הליקון
קורשומלי אן

קורשומלי אן (במקדונית: Куршумли ан; באלבנית: Kurshumli hani; בטורקית: Kurşunlu han) הוא חאן עות'מאני בבזאר הישן של סקופיה. החאן, שנמצא ליד מוזיאון מקדוניה הצפונית , שימש כפונדק וככלא.<ref name="AN"></ref>

קורשומלי אן נבנה במאה ה-15 או ה-16, והכיל בעבר אורוות לכ-100 סוסים.<ref></ref>

הקירות של קורשומלי אן יוצרים ריבוע, אך הגג היה מורכב בעצם מכיפות בצורת פירמידה. כיפות אלו היו מכוסות במקור בעופרת ולכן החאן היה נקרא "הבזאר המוביל". קומת הקרקע שימשה בדרך כלל לאחסון והקומה עליונה שימשה בדרך כלל למגורי שינה. בתוך הבניין, היו גם חדרים מיוחדים לבעלי חיים.<ref name="AN"></ref>

== ראו גם ==
* הבזאר הישן (סקופיה)
* סולי אן
* קפאן אן

== קישורים חיצוניים ==

== הערות שוליים ==

קטגוריה:סקופיה: מבנים
קטגוריה:מבני חאן
קטגוריה:הבזאר הישן (סקופיה)
הכי ישראלי (שיר)

הכי ישראלי הוא סינגל של להקת התקווה 6, אשר יצא לאור ב-24 באוגוסט 2014, כסינגל השני וכשיר הנושא מתוך אלבומם החמישי, "הכי ישראלי". השיר נכתב והולחן על ידי סולן הלהקה עמרי גליקמן והופק על ידי פילוני, בדומה לשאר שירי האלבום.

== רקע ==
בשיר, אשר משלב בתוכו את סגנונות הרגאיי והמוזיקה הים-תיכונית, מתאר הדובר את אהבתו למדינת ישראל וכן מאזכר בתוכו מנהגים ומסורות מן התרבות הישראלית. בין השאר מוזכרים בשיר: טיול אחרי צבא (הודו, דרום אמריקה), ילדי חוץ בקיבוץ, פוגים, אסימון, לילה כלכלי, במבה, מסטיק עלמה, תל אביב, נמל התעופה בן-גוריון, שקל, שנקל, כפרה, אריק איינשטיין, הייטק, מוקד 100, דמקה, מטקות, שמעון פרס, ערב חדש, אבטיח, זהו זה!, גיבוש צנחנים, ערק איילים, אין לי ארץ אחרת, ים סוף, ים המלח, הים התיכון, הכנרת, שבת, פקק בחג, כוורת, מונדיאל בלי הנבחרת, גבעת חלפון, אסקימו לימון, צ'רלי וחצי, תוספות לפלאפל: חומוס-צ'יפס-סלט וצנון עם דיאט קולה או קולה זירו, כפיים בנחיתה, עמידה לשירת התקווה, קפה טורקי, ופל בלגי, נשיקה צרפתית, ריקוד יווני, מפתח שוודי, ויסקי סקוטי, המבורגר ספרדי, נחמן מאומן, גוביינא, Waze וכיפת ברזל.

== הצלחה ==
השיר זכה להצלחה בצאתו, כשהגיע למקום החמישי במצעד ההשמעות ברדיו השבועי של מדיה פורסט, וכן למקומות הרביעים מצעד השבועי של רשת ג' ובמצעד הרשמי של גלגלצ. גם במצעד השנתי של התחנה זכה השיר להצלחה, והגיע למקום השביעי. כמו כן, השיר הפך לאחד מן הלהיטים המוכרים ביותר של הלהקה והמזוהים ביותר איתה.

== ביקורת ==
יוסי חרסונסקי העניק לאלבום "הכי ישראלי" ביקורת חיובית, באומרו על השיר כי הוא "מקרב לאולם החתונות המקומי – אפרו-מזרחי-חסידי עם הרבה טחינה וקצת חריף. תשירו ותזוזו איתם על 'במבה מסטיק עלמה מתל אביב עד בן-גוריון' שפותח רשימת מצאי של מה שאומר – אנחנו נשארים בפרובינציה. קינגסטון תחכה. אצלנו יש מי שמגלה מיומנות למקצבים האלו – המפיק דני 'פילוני' קרק הגיח לאולפנים של התקווה 6 להראות שהוא מבין באפרו קריבי".

== וידאו קליפ ==
הווידאו קליפ של השיר פורסם ב-22 באוקטובר 2014 בערוץ היוטיוב הרשמי של הלהקה, ובוים על ידי בנג'מין לידסקי וגליקמן עצמו. בקליפ נראים חברי הלהקה במקומות שונים בישראל, ומסתיים בקטעים מתוך הופעה של הלהקה.

== מיקומי שיא ==

== קישורים חיצוניים ==

* [https://www.nli.org.il/he/items/NNL_MUSIC_AL990038720640205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2014
קטגוריה:שירים בעברית
קטגוריה:שירי התקווה 6
קטגוריה:שירים על ישראל
יואב יפת

יואב יפת (נולד ב-15 באוגוסט 1973) הוא שדרן רדיו, מדבב, ושחקן ישראלי.
== ביוגרפיה ==
יפת הוא בוגר הסטודיו למשחק של יורם לוינשטיין במחזור 2002, בו למדו גם יעל שרוני ושחר חסון. החל משנות ה-90 של המאה ה-20, הוא מגיש תוכניות רדיו ב-88FM (לימים כאן 88), ביניהן "ג'אם ישראלי" ו"ביטניק". יפת הגיש וערך את המוזיקה לתוכנית "אלבומי הזהב" בכאן גימל.

בשנת 2007 שיחק בתפקיד משה ג'יפה בסדרת הטלוויזיה "הבורר", ושנה לאחר מכן את דאריו בסדרת הדרמה "המקום" ששודרה בערוץ 10. גילם את מורי בסרט הסטודנטים "בית קברות לפילים" ואת איציק דדון בסדרת הטלוויזיה "נויורק".

הוא קריין בתוכניות טלוויזיה ופרסומות רבות בקשת ורשת, ביניהן המעגל, בוס בהסוואה, הכרישים ו-80 וארבע. בעבר קריין בטקסים רבים, בהם פרס אופיר, פרס מסך הזהב ופרס האקדמיה הישראלית לטלוויזיה. בנוסף לעבודתו כקריין, הקליט ספרים.

יפת דיבב לסדרות וסרטים מצוירים רבים, ביניהם שרק 2, סקובי-דו 2: חופשי חופשי, חתול תעלול, הבאטמן, חיים בזרם, רובוטריקים סייברטרון, מכוניות, רטטוי, כלבים בחלל, מטוסים, הדרדסים: האגדה על הפרש המסתורי, מלחמת הכוכבים: כוחות הגורל, ציידי הטרולים, מפלצת של מלון, מפלצת של מלון: הסדרה וקפטן סנטיאגו. דיבב את הזאב/המוות בהחתול של שרק 2: משאלה אחת ודי.

הוא עורך מוזיקלית את תוכנית הרדיו ציפורי שיר בכאן גימל, ומגיש את התוכניות "יואב יפת" ו"אחד בתשע" בכאן 88. משתתף במופע משותף עם מארש דונדורמה בשם "תנינים על הראש" וחבר בהרכב המוזיקלי "הקולות הצפים" שמבצע מוזיקה דרום אפריקאית.

== חיים אישיים ==
יפת נשוי ואב לשלושה.

==קישורים חיצוניים==
* 

==הערות שוליים==

קטגוריה:מדבבים ישראלים
קטגוריה:בוגרי סל"ה - הסטודיו לאמנויות התיאטרון מיסודו של יורם לוינשטיין
קטגוריה:שחקני קולנוע וטלוויזיה ישראלים
קטגוריה:קריינים ישראלים
קטגוריה:סגל רשת
קטגוריה:סגל תאגיד השידור הישראלי - שידורי הרדיו
קטגוריה:מוזיקאים ישראלים
קטגוריה:ישראלים שנולדו ב-1973
הבחירות האזוריות ברוסיה (2021)

הבחירות לרשויות המקומיות ב-19 בספטמבר 2021 התקיימו בפדרציה הרוסית והיו בחירות ברמות שונות, כולל בחירות פרלמנטריות, מושלי שמונה מחוזות ורפובליקות בפדרציה (6 בבחירות ישירות, 2 באמצעות הצבעה בפרלמנט המקומי) ובחירות לפרלמנטים ב-39 מחוזות.

בשנים 2017, 2018, 2019 ו-2020, יום ההצבעה נערך ביום ראשון השני של חודש ספטמבר, אך בשנת 2021 הוא אמור להיות ביום ראשון השלישי של חודש ספטמבר. זאת נעשה בשל הבחירות הפרלמנטריות. ראשי מחוזות שפרשו לאחר 19 ביוני 2021 ייבחרו ביום הצבעה בשנת 2022.<ref>בחוקים אזוריים נקבע כי קביעת תאריך הבחירות נערכת תוך מאה ימים מיום ההצבעה ובעת קביעת תאריך לבחירות דחופות, על הבחירות להיערך עד 60 יום לפני יום ההצבעה.</ref>

המשרות הבכירות שנבחרו הן ראש רפובליקת צ'צ'ניה, מושל מחוז חברובסק ומושל מחוז טולה.

בנוסף, במסגרת הצבעה בת שלושה ימים, נערכו בחירות עקיפות של ראשי מחוזות בהצבעה חשאית של פרלמנטים מקומיים. הם בחרו מבין המועמדים שהציע נשיא רוסיה.

כך, הפרלמנט של צפון אוסטיה בחר את נציג רוסיה המאוחדת סרגיי מניאילו לראש הרפובליקה. 

הפרלמנט של הרפובליקה של קראצ'אי-צ'רקסינ תמך במועמדותו של המועמד ממפלגת רוסיה המאוחדת, ראשיד טמרזוב לראשות המחוז.

בדאגסטן נקבעו בחירות ל-14 באוקטובר. במהלכן צפוי להיבחר ראש חדש לרפובליקה.

מספר מערכות בחירות התקיימו ברחבי רוסיה במהלך שלושה ימים — 17, 18 ו-19 בספטמבר. האזרחים בחרו בחברי הדומה, ראשי תשעה סובייקטים פדרליים ו-39 פרלמנטים אזוריים. ב-19 אזורים נוספים, כולל הערים הפדרליות מוסקבה וסבסטופול, נערכו בחירות חוץ לפרלמנט האזורי. נציגי פרלמנט העיר נבחרו ב־11 ערי בירה אזוריות: אופה, נלצ'יק, פטרוזבודסק, סרנסק, גרוזני, פרם, סטברופול, קלינינגרד, קמרובו, סאראטוב וחאנטי-מנסייסק.

== תוצאות סופיות ==
* מחוז בלגורוד: ממלא מקום המושל, ויאצ'סלב גלדקוב (רוסיה המאוחדת) זכה ב־78.8% מהקולות;
* הרפובליקה המורדובית - ממלא מקום ראש הרפובליקה ארטיום זדונוב (רוסיה המאוחדת) זכה ב־78.3%;
* מחוז פנזה: ממלא מקום המושל אולג מלניצ'נקו (רוסיה המאוחדת) זכה ב־72.4%;
* מחוז טבר - המושל איגור רודניה (רוסיה המאוחדת) שמר על משרתו אחרי שזכה ב-52.3% מהקולות;
* מחוז טולה - המושל אלכסיי דיומין (מועמד עצמאי) זכה ב-83.9% מהקולות;
* טיבה - ממלא מקום ראש המחוז ולדיסלב חובאליג (רוסיה המאוחדת) – 86.8%;
*מחוז אוליאנובסק — אלכסיי רוסקיך (המפלגה הקומוניסטית של הפדרציה הרוסית)
*מחוז חברובסק - ממלא מקום המושל מיכאיל דגטיארב (המפלגה הליברל-דמוקרטית) - 56.8%;
*הרפובליקה הצ'צ'נית - ראש הרפובליקה, רמזאן קדירוב (רוסיה המאוחדת) - 99.7%.

== הערות שוליים ==

קטגוריה:בחירות לרשויות מקומיות ברוסיה
רוסיה
טראמפ אייס

מי מעיינות טבעיים של טראמפ אייס (באנגלית: Trump Ice Natural Spring Water) או בקיצור טראמפ אייס, הוא מותג מים מינרליים שבבעלות איש העסקים האמריקאי דונלד טראמפ ופעל תחת ארגונו - ארגון טראמפ, ההפצה המסחרית של המוצר הופסקה בשנת 2010.

החל מ-1995 נמכר טראמפ אייס רק בבתי קזינו שהיו בבעלותו של טראמפ וכן במרכזי מסחר נבחרים אחרים<ref></ref>. עם זאת בסביבות שנת 2003 התפצלה הפצתו של מותג המים לרשתות עם מכולות ברחבי ארצות הברית אחרות<ref name="prnewswire"></ref>.

טראמפ אייס הופץ על ידי Mountain Spring Waters of America שהפיצו את המוצר באזור ניו יורק וניו ג'רזי. מטרת המפיץ הייתה לפתח אסטרטגית את המותג בשוק הצרכן, המים נמכרו במספר דרכים, החל מבקבוקים של 12 גרם ועד בקבוקים של כ-5 ליטר, כדי להפוך אותו להשוואה עם מותגי מים בולטים אחרים, על פי אמריקה און ליין, טראמפ השקיע באופן אישי 498,000 דולר בטראמפ אייס<ref></ref>.

הפצתו המסחרית של המותג הופסקה בשנת 2010<ref></ref>, עם זאת "טראמפ מים מעיינות טבעיים" עדיין מופיע כמוצג באופן בלעדי במלונות, מסעדות ומועדוני גולף שפועלים מטעם ארגון טראמפ<ref name="trump.com"></ref>. על פי טופס הגילוי הכספי של טראמפ משנת 2016, שהגיש לוועדת הבחירות הפדרלית בזמן הבחירות לנשיאות ארצות הברית 2016, המותג טראמפ אייס הזרים לחשבון הבנק של טראמפ סכום של כ-413,339 דולר בשנת 2015<ref></ref>.

באוקטובר 2015, לקראת הפריימריז במפלגה הרפובליקנית בעת הבחירות לנשיאות של שנת 2016, טראמפ העביר כמה בקבוקים של טראמפ אייס ליריבו מרקו רוביו, בטענה כי הוא "מזיע" ושהוא "הושיט יד בצורה מביכה לבקבוק מים" במהלך נאום מצב האומה שהתקיים ב-2013. במשלוח הבקבוקים הייתה כתובה הערה בה נכתב: "מכיוון שאתה תמיד מזיע, חשבנו שתוכל להשתמש במים. תהנה!"<ref></ref> .

== קבלה ==
בעל טור של אנטרטיינמנט ויקלי דחה את טענת המותג לפיה טראמפ אייס הוא "אחד ממי המעיינות האיכותיים ביותר בעולם עם תכולת מינרלים אופטימלית" בכך שהוא הצביע על תכולת המינרלים הנמוכה למדי שקיימת בטראמפ אייס<ref></ref>, המותג גם קיבל ביקורת, בסקירה של CNN על מוצרי טראמפ טענה כי טראמפ אייס עוסק למעשה יותר ככלי לשיפור הדימוי של טראמפ מאשר כמותג מים מינרליים<ref name="CNN"></ref>.
== ראו גם ==
* טראמפ וודקה

== הערות שוליים ==

קטגוריה:מים מינרליים
קטגוריה:יצרני משקאות
קטגוריה:ארגון טראמפ
ארמון ריסטיק

ארמון ריסטיק (במקדונית: Ристиќева палата; בסרבית: Ристићева палата) הוא בניין שנמצא בכיכר מקדוניה, סקופיה, מקדוניה הצפונית.<ref></ref> הארמון ממוקם בצידו הדרומי של נהר וארדאר, בחלקה הדרומי של כיכר מקדוניה. רק ממזרח נמצאת מקום הולדתה של האם תרזה, ומדרום נמצא בית הזיכרון של האם תרזה ומטה של משרד התחבורה והתקשורת במקדוניה הצפונית. הוא נבנה ב-1926 ומשמש כיום כבניין משרדים.

== היסטוריה ==
המבנה נבנה ב-1926 על ידי הרוקח הסרבי ולדיסלב ריסטיק (בסרבית: Владислав Ристић), כאשר קומת הקרקע שומשה בעיקר למסחר. משפחת ריסטיק הייתה גרה באחת מהקומות הגבוהות של הבניין. עם זאת, כיום, הבניין משמש כבניין משרדים בלבד.<ref name="Nova"></ref><ref name="Vest"></ref>

הבניין הוא אחד מהבניינים הגדולים בסקופיה מאותה תקופה ששרד את רעידת האדמה שהתרחשה בסקופיה ב-1963. האדריכל שבנה את הבניין הוא דראגוטין מסלאץ' ומהנדס הבניין הוא לדנילו סטנקוביץ'.<ref name="quake"></ref><ref name="Vecer"></ref>

מועצת העיר סקופיה העבירה חוק לשמר את הבניין כנקודת ציון למורשת תרבותית, לאחר שנמצא מאויים לאחר ששטח הבנייה של הבניין חרג בכ-50 מ"ר מהתכנון המקורי.

== גלריה ==
<gallery widths="220" heights="170">
קובץ:MacedoniaSquareSkopje_edit.jpg|מבט לכיכר מקדוניה ולארמון ריסטיק
קובץ:Ристиќева Палата 1926.jpg|ארמון ריסטיק ב-1926, לאחר שנבנה
קובץ:Risticpalace.JPG|ארמון ריסטיק כיום
קובץ:Risticpalace-sculpturedetails.JPG|גג ארמון ריסטיק
קובץ:Ristikjeva palata, poplava.jpg|שיטפונות ב-1962 בסקופיה; בתמונה: מלון מקדוניה וארמון ריסטיק
</gallery>

== קישורים חיצוניים ==

== הערות שוליים ==

קטגוריה:מקדוניה הצפונית: תרבות
קטגוריה:סקופיה: מבנים
קטגוריה:בנייני משרדים
קטגוריה:מבני בארוק
קטגוריה:כיכר מקדוניה
Secrets (שיר של רגארד וריי)

"Secrets" (בעברית: "סודות") הוא סינגל של ה-DJ הקוסוברי רגארד, בשיתוף הזמרת והפזמונאית הבריטית ריי שיצא ב-23 באפריל 2020.<ref></ref> הגרסה האקוסטית לשיר יצאה ב-12 ביוני 2020.<ref name=":0"></ref> הוידאו קליפ של השיר יצא ב-19 ביוני 2020.<ref name=":1"></ref>

== פרסים ומועמדויות ==
{| class="wikitable"
!שנה
!פרס
!קטגוריה
!תוצאה
|-
!2021
!פרסי המוזיקה הבריטית
|סינגל בריטי
|
|}

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)
|זהב
|35,000
|-
!בריטניה (BPI)
|זהב
|400,000
|}

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי רגארד
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי קנדי לייקן
קטגוריה:שירים שנכתבו על ידי רגארד
קטגוריה:שירים שנכתבו על ידי ריי
קטגוריה:שירים על בגידה: זוגיות
טמפ SUMZ UGMK

טמפ SUMZ-UGMK (ברוסית: Темп-СУМЗ-УГМК) הוא מועדון כדורסל גברים רוסי מהעיר רוודה שבמחוז סברדלובסק. המועדון מתמודד בליגה השנייה בחשיבותה במדינה, סופרליגה 1 ובגביע רוסיה, בו זכתה לראשונה בעונת 2021.

== היסטוריה ==
מועדון הכדורסל "טמפ SUMZ" נוסד בשנת 1999 על בסיס קבוצת "SUMZ" שפעלה בחסות מפעל SUMZ לייצור נחושת ומתחם הספורט "טמפ", שהוא מתקן הספורט המשמעותי ביותר עבור עובדי המפעל. בעונת 1999/2000 הקבוצה שיחקה בליגה 1 באליפות רוסיה בכדורסל בקרב קבוצות גברים וסיימה במקום השני והעפילה לליגה הבכירה, השלישית בחשיבותה. בעונת 2000/2001 הקבוצה סיימה במקום 14 וכבר בעונה הבאה, 2001/2002, לאחר שתפסה את המקום השני, היא השתתפה במשחקי ההעפלה לליגה ב' של הסופרליגה.

בעונת 2015/2016 שונה שם הקבוצה לטמפ SUMZ-UGMK וחברת המטרלוגיה של הרי אורל הפכה לספונסרית. בגביע הרוסי הקבוצה הגיעה לפיינל פור, שם בחצי הגמר הפסידה למארחי הטורניר - מועדון פארמה פרם (63:80) והתמודדה במשחק על המקום השלישי מול סמרה ולאחר שניצחה בתוצאה 69:47, זכתה לראשונה במדליות בגביע הרוסי וסיימה במקום השלישי. באותה עונה הקבוצה סיימה כסגנית אלופת סופרליגה-1.

בעונת 2016/2017, הקבוצה התמודדה בפיינל פור הגביע הרוסי אך סיימה במקום הרביעי. בעונת 2019/2020 העפילה לראשונה לגמר הגביע הרוסי בכדורסל אך הפסידה לסמרה. בעונת 2020/2021 העפילה לגמר הגביע בפעם השנייה ברציפות והפעם ניצחה בצמד משחקי הגמר וזכתה לראשונה בתולדותיה בתואר לאומי כשזכתה בגביע הרוסי.
== תארים ==
סופרליגה-1
* סגנות: 2015/2016
* מקום שלישי: 2017/2018, 2018/2019, 2023/2024
גביע רוסיה
* זכייה: 2020/2021
* סגנות: 2019/2020
* מקום שלישי: 2015/2016

== קישורים חיצוניים ==

* 

==הערות שוליים==

קטגוריה:קבוצות כדורסל רוסיות
תקיפה מינית בעזרת סם

דוגמה לסם בשם פרפין שנמצא בתוך בקבוק וניתן להכניסו לשתייה, צבעו שקוף. 2008
תקיפה מינית בעזרת סם היא תקיפה מינית שמבוצעת באדם, לאחר שהאדם הפך חסר יכולת להתנגד, עקב היותו תחת השפעת חומרים המשנים את הדעת, כגון לאחר צריכת אלכוהול או נטילת סם אונס. לא ניתן לדעת איזה סם אונס ספציפי היינו למטרת התקיפה, מכיוון שמדובר בעשרות סמים שונים שלא קשה להשיגם ולהשתמש בהם לצורך טשטוש בבן אדם, בנוסף אין להם טעם או ריח כך שמאוד נדיר להבחין בהם, ברגע שנכנסו למשקה אלכוהול. כאשר אדם צורך סם יחד עם אלכוהול, הדבר עלול לעיתים לגרום לאובדן הכרה, או לאובדן היכולת לסרב באופן פיזי לקיום יחסי מין.<ref></ref> 75% ממקרי האונס שבוצעו על ידי אדם מוכר לקורבן, בוצעו תחת השפעת אלכוהול או סמים ובנוסף 29% מהמקרים היו מיוחסים לאנשים שלא ידעו כי נטלו סם, אלא שמו להם זאת בחשאי.<ref name=":1"></ref>

אונס תחת השפעת אלכוהול היא הצורה הנפוצה ביותר של אלימות מינית כלפי נשים.<ref></ref> רוב הקורבנות של תקיפות מיניות בעזרת סם הן נשים, בעוד שרוב המבצעים של תקיפות מיניות בעזרת סם הם גברים.<ref name="Welner 2008"></ref> לרוב, הפוגעים יפעלו באופן מתוכנן מראש וסדרתי<ref name="סיוע" />וכן הוכח שבמידה וקיימים עוברי אורח הם יכולים להשפיע ולהתערב, דבר הגורם לפוגע להמעיט בכוונותיו וביעילותו לבצע את המעשה.<ref></ref> מחקרים מראים כי נטילת סמים ואלכוהול ביחד מרצון מגבירה את הסיכון להיות קורבן לתקיפה מינית.<ref name=":1" />

=== הקורבן והסם ===
ברגע שהקורבנות משתמשות בסם הן חוות אמנזיה, הרגעה ואף אובדן זיכרון, המטרה של הפוגע היא להפחית את התנגדות הקורבן ולהרחיק את היכולת להיזכר באירוע, בנוסף גם קשה לבצע בדיקת שתן ואונס, מפני שהזיהוי והגילוי של תרופות הסם בעייתיות, ולכן הקורבן חייב לבצע בדיקות ודגימות בהקדם, מומלץ תוך 72 שעות על מנת שהבדיקה תהיה אפקטיבית. ידוע כי החומרים לתקיפה לרוב הם אלכוהול, קיין ומריחואנה אך פלוניטראזפאם, קטמין, אקסטזי גם כן קשורים לסם התקיפה המינית כי הם בעלי פוטנציאל גבוה לאמנזיה, הם גורמים לדיכאון במערכת העצבים, חולשה מוגברת ובנוסף לחוסר שליטה מוטורית וחיסונית.<ref name=":2"></ref>

== תוצאות התקיפה המינית בעזרת סם ==
התקיפה המינית גורמת לנזק בלתי הפיך מכיוון שהיא יכולה להוביל לדיכאון נשימתי, קצב לב לא סדיר ותרדמת<ref name=":2" /> ואף לטווח הרחוק, תקיפה מינית יכולה לגרום להפרעות נפשיות שהנפוצות ביניהן: הפרעות דיכאון, סכיזופרניה והפרעת דחק פוסט-טראומטי. יש צורך בהתערבות וטיפול כדי למנוע התפתחות הפרעות אלו, בקרב מי שעבר אירוע זה.<ref></ref> בישראל קיים מרכז סיוע לנפגעות תקיפה מינית ובנוסף ביטוח לאומי מכיר בקורבנות גם אם לא הוגשה תלונה במשטרה. תקיפה מינית בעזרת סם אינה חוקית ואסורה ברוב המדינות וכמו כן בישראל.<ref name="סיוע" />

== ראו גם ==
* סמים
* תקיפה מינית
* הטרדה מינית
* סם פסיכואקטיבי
* "סם אונס"

== קישורים חיצוניים ==
* קרן גולדמן, עבודת תיזה בנושא [https://www.gov.il/he/departments/publications/reports/characteristics-consequences-drug-alcohol-facilitated-sexual-assaults היבטים והשלכות של פגיעה מינית תחת השפעת סמים ואלכוהול: בחינה השוואתית ארוכת טווח על התפרצות ומהלך סכיזופרניה], באתר המשרד לביטחון הפנים
* 
* [https://www.infomed.co.il/definitions/sexual-asault/ תקיפה מינית] באתר InfoMed

==הערות שוליים==

קטגוריה:אונס
Natalie Don't

"Natalie Don't" הוא סינגל של הזמרת והפזמונאית הבריטית ריי שיצא ב-10 ביולי 2020, כחלק ממיני האלבום Her Heart Beats in 4/4.<ref></ref><ref name=":0"></ref> הוידאו קליפ של השיר יצא ב-10 ביולי 2020.<ref name=":1"></ref> מאוחר יותר יצא כסינגל השלישי של המיני-אלבום הראשון שלה, Euphoric Sad Songs.

השיר נכתב על ידי רה, ג'ון בלנדה וג'ון היל, והופק על ידי ג'ון בלנדה וג'ון היל.

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ריי
קטגוריה:סינגלים בהוצאת פולידור רקורדס
אצטדיון יוהאן קרויף

אצטדיון יוהאן קרויף (בקטלאנית: Estadi Johan Cruyff) הוא אצטדיון כדורגל בברצלונה, שבחבל קטלוניה שבספרד. האצטדיון שוכן במערב העיר, כ-7 קילומטרים מהקאמפ נואו ובסמוך למרכז האימונים של קבוצות הנוער של מועדון הכדורגל הברצלונה. האצטדיון קרוי על שמו של הכדורגלן ההולנדי יוהאן קרויף, שבשנים 1973–1978 היה משחקניה הבולטים של ברצלונה, ונפטר במרץ 2016.

האצטדיון מדורג בקטגוריה 3 בדירוג האצטדיונים של אופ"א, מכיל כ-6,000 מקומות ישיבה ומאז 2019 מחליף את מיני אסטדי כמגרש קבוצות הנוער, הנשים והמילואים של ברצלונה.

== היסטוריה ==
אבן הפינה להקמת אצטדיון יוהאן קרויף הונחה ב-14 בספטמבר 2017 והוא הושלם כשנתיים לאחר מכן, בקיץ 2019. ב-26 באוגוסט 2019 הציגה ברצלונה את פסלו של קרויף בכיכר מול אצטדיון קאמפ נואו, ומשחק הבכורה בו התקיים יום לאחר מכן בין קבוצות הנוער של שני המועדונים איתם מזוהה קרויף, ברצלונה ואייאקס אמסטרדם (שאצטדיונה נקרא אף הוא על שמו של קרויף).

== ראו גם ==
* יוהאן קרויף ארנה
* מיני אסטדי

==קישורים חיצוניים==

== הערות שוליים ==

יוהאן קרויף
יוהאן קרויף
קטגוריה:ברצלונה (כדורגל)
קטגוריה:ברצלונה אתלטיק
קטגוריה:2019 בספרד
NW רנצווייר

NW רנצווייר (בצ'כית: NW Rennzweier, שם מלא: Nesselsdorfer Wagenbau-Fabriks-Gesellschaft Rennzweier) הוא דגם של מכונית מרוץ בסגנון "Runabout car" מתוצרת יצרנית הרכב הצ'כית Nesselsdorfer Wagenbau-Fabriks-Gesellschaft A.G אשר משנת 1919 נודעה בשם טטרה, אשר יוצרה בשנת 1900.

מפעל היצרן Nesselsdorfer Wagenbau-Fabriks-Gesellschaft A.G מוקם ב"Kopřivnice" בחבל ארץ המזרחי מוראביה שבצ'כיה.

==ממאפייני "NW רנצווייר"==
* דגם "NW רנצווייר" נבנה על ידי "Hans Ledwinka" במשך 5 שבועות והושק ב-5 במאי 1900.
* הנהג היה ממוקם על מושב מוגבה מאחורי ההגה, ואילו מושב הנוסע היה נמוך בהרבה על המסגרת, כך שרגלי הנוסע בולטות מתחת למכונית.
* מנוע 2 צילינדרים (מנוע בנץ).
* מנוע מרכזי אחורי, מנוע בנזין.
* מנוע הנעה אחורית.
* מנוע קירור מים.
* קיבולת מכל דלק - 42 ליטר, מאחורי הנהג מוקם מיכל נוסף ל-15 ליטר נוזל קירור.
* 4 גלגלים סימטריים.
* מערכת היגוי - מימין.

==מרוצים==
* דגם "NW רנצווייר" זכה במקום הראשון במרוץ "La Turbie race" בעיר ניס.
* דגם "NW רנצווייר" הגיע למקום השני במרוץ זלצבורג - לינץ - וינה.
* דגם "NW רנצווייר" התחרה במרוץ פריז - וינה.

== גלריה ==
<gallery mode="packed" heights="120">
קובץ:NW Rennzweier racing car (1900) - NTM.jpg | דגם "NW רנצווייר"
קובץ: 1900 NW 12 HP Rennzweier pic3.JPG| דגם "NW רנצווייר"
קובץ:NW Rennzweier Side.jpg | דגם "NW רנצווייר"
קובץ:NW Rennzweier Front.jpg | דגם "NW רנצווייר"
קובץ:1900 NW 12 HP Rennzweier pic2.JPG | דגם "NW רנצווייר"
קובץ:NW Rennzweier 1.jpg | דגם "NW רנצווייר"
</gallery>

==ראו גם==
* טטרה (רכב)
* NW דגם B
* NW E
* NW F
* "Nesselsdorfer Wagenbau-Fabriks-Gesellschaft" 

==קישורים חיצוניים==

* [https://web.archive.org/web/20090412100537/http://www.tatra.cz/cz/spodek.asp אתר חברת טטרה]

==הערות שוליים==

קטגוריה:דגמי מכוניות שהושקו ב-1900
קטגוריה:מכוניות מרוץ
קטגוריה:מכוניות מנוע מרכזי
קטגוריה:כלי רכב שיוצרו באימפריה האוסטרו-הונגרית
[[קטגוריה:רכבי טטרה
]]
סורת אל-חדיד

סורת אל-חדיד (בערבית: الحديد, "הברזל") היא סורה מספר 57 בקוראן, המונה 29 פסוקים.

שם הסורה נלקח מפסוק 25, בו נזכרת המילה "הברזל".

== תוכן הסורה ==
לפי חלק מפרשני הקוראן, ניתן לחלק את התוכן של סורת אל-חדיד לשבעה חלקים, או שבעה נושאים:
* מונותאיזם
* גדולתו לכאורה של הקוראן.
* המצב בו יהיו לכאורה המאמינים והלא מאמינים ביום הדין.
* סיפורם של אומות קדומות שנכחדו לכאורה מפני שהן דחו את האל.
* מתן צדקה
* צדק חברתי
* דחיית רעיונות של סיגוף, פרישות ונזירות.

== קישורים חיצוניים ==

== הערות שוליים ==

קטגוריה:סורות
נונאטאקי ג'מיני

נונאטאקי ג'מיני (באנגלית: Gemini Nunataks; מילולית: נונאטאקי התאומים) הם שני נונאטאקים בגודל ובמראה דומה במיקום בולט ליד הקיר המערבי של קרחון שקלטון, אנטארקטיקה, דרום-מזרחית להר קול. הנונטאקים נקראים על ידי פרנקלין אלטון ווייד, מנהיג משלחת הקרחונים של טקסס טק שקלטון , 1962–1963, על שם קבוצת הכוכבים 'תאומים', המכילה את הכוכבים התאומים קסטור ופולוקס.

==הערות שוליים==

ג'מיני
ג'מיני
אגוסטינו קרולו

אגוסטינו קרולו (באיטלקית: Agostino Carollo; נולד ב-8 ביוני 1966) הוא זמר ומפיק מוזיקלי איטלקי. הוא מוציא יצירות תוך שימוש בשמות שונים - X-Treme, Ago, DJ B3LFAST, DJ Rikituki, Spankox, Eyes Cream e Tino Augusto DJ.

==ביוגרפיה==
אגוסטינו קרולו זכה להצלחה בשנת 1998 כאשר כתב את השיר "Love Song" שהגיע ל"תקליט הזהב" במספר מדינות אירופה. בשנת 2002 היצירה שלו "Put on Your Red Shoes" הייתה להיט מספר 1 במצעד הריקודים באיטליה והייתה ברשימת 20 הלהיטים במכירות בגרמניה וברשימת 10 הלהיטים לפי מכירות בסקנדינביה. באותה שנה הוא יצר "Open Up Your Mind" שהגיע לעשירייה הראשונה של בילבורד בארצות הברית.

בשנת 2004 הפרויקט שלו Jumpy היה להיט בצרפת ובבלגיה.

בשנים 2008–2009 אגוסטינו קרולו הוציא מספר רמיקסים של שירים של אלביס פרסלי. בשנת 2010 שירו "So True" זכה להצלחה בספרד והיה במשך שלושה חודשים ברשימת בילבורד בארצות הברית.

בשנת 2011 אגוסטינו קרולו כתב ביחד עם אדי וואטה את השיר החדש.

במהלך העשור השני של המאה ה-21 אגוסטינו קרולו ממשיך להוציא שירים חדשים ורמיקסים של שירים ידועים מהעבר. בנוסף לכך הוא פועל כמפיק מוזיקלי לאירועים מוזיקליים ופסטילבים.

==קישורים חיצוניים==

* 

קטגוריה:זמרים איטלקים
קטגוריה:מפיקי קולנוע איטלקים
קטגוריה:מפיקים מוזיקליים איטלקים
קטגוריה:תקליטנים איטלקים
קטגוריה:איטלקים שנולדו ב-1966
SecondHandSongs

Second Hand Songs הוא מאגר מידע מוזיקלי המרכז מידע על גרסאות כיסוי לשירים.
סמליל האתר הקודם
==היסטוריה==
האתר הוקם בתחילת 2003 בידי בסטיאן דה זוטר, מתיאו דה זוטר ודניס מונסייר הבלגים. בהמשך, נוספו כותבים נוספים ממדינות נוספות ברחבי העולם ובהן שוודיה, בריטניה, ברזיל, גרמניה והולנד.

==מאגר המידע==
האתר מקיף מעל 700 אלף גרסאות כיסוי, כ-90 אלף שירים מקוריים, 300 אלף קליפים וכ-135 אלף זמרים, להקות ומבצעים. לכל שיר מוקדש עמוד נפרד ובו נסקרות כל גרסאות הכיסוי (לעיתים אף מאות). לכל גרסה מוצג שם האמן המבצע, תאריך הביצוע או ההופעה הראשונים והמוזיקאים המשתתפים (מעבד, נגנים וכו'). האתר מקשר ליוטיוב וספוטיפיי לשמיעת השירים.

בנוסף למאגר המידע, מציע הארגון שירותי הסדרת זכויות יוצרים לתשלום תמלוגים לאמנים ומערכת פורומים לשיח על גרסאות הכיסוי ולאיתור מידע עליהן.
התשתית הטכנית של האתר מבוססת על תוכנת הויקי PmWiki ובנוי על בסיס מערכת דביאן, שרת Apache HTTP Server, מאגר נתונים PostgreSQL המקושרים באמצעות שפת PHP.

==קישורים חיצוניים==
* 

==הערות שוליים==

קטגוריה:מאגרי מידע
קטגוריה:אתרי מוזיקה
קטגוריה:אתרים מבוססי תוכן משתמש
ויליאם זבקה

ויליאם זבקה (באנגלית: William Zabka; נולד ב־20 באוקטובר 1965) הוא שחקן אמריקאי, אמן לחימה, במאי ומפיק, המפורסם בזכות תפקידיו בדרמות קראטה קיד, קראטה קיד 2 וקוברה קאי.

== ביוגרפיה ==
זבקה נולד במדינת ניו יורק. הוא בנם של ננסי (היימרט) זבקה, מפיקה וסטנלי ויליאם זבקה, במאי, סופר ומלחין. יש לו אח ואחות. אביו היה עוזר במאי של תוכנית הלילה של ג'וני קרסון ועבד כמנהל הפקה במספר סרטי קולנוע.

תפקיד המשחק הפורץ של זבקה הגיע בסרטו הראשון "קראטה קיד" (1984). הוא שיחק את ג'וני לורנס, אויבו המושבע של גיבור הסרט שגילם ראלף מאצ'יו. באותו זמן לא הייתה לו הכשרה בקראטה, אך היה מתאבק מוכשר. השתתפותו בסרט עוררה בו השראה ללמוד אמנות לחימה ומאוחר יותר הוא זכה בחגורה ירוקה מדרגה שנייה.

במהלך שנות השמונים הופיע זבקה בסרטי הקומדיה Just One of the Guys וב"חזרה לנעורים" (1986). זבקה שיחק גם יחד בסדרת הטלוויזיה The Equalizer ברשת CBS. מאוחר יותר הוא ניסה להתרחק מתפקידי הדמות הבריונית. הוא הזכיר בראיון כיצד לפעמים הוטרד בציבור על ידי אנשים אקראיים בגלל הדמויות הנבזיות שהוא היה ידוע בהן.

במהלך שנות התשעים והאלפיים, שיחק בעיקר בסרטים עצמאיים בזמן שלמד להיות יוצר סרטים. בשנת 2003 כתב והפיק את הסרט הקצר Most שצולם במקום בצ'כיה ובפולין. Most (המכונה "הגשר") זכה בבכורה עולמית בפסטיבל הסרטים סאנדנס (2003) וזכה בפרסים רבים בפסטיבלים קולנועיים נחשבים. בשנת 2004 הוא היה מועמד לפרס אוסקר.

בשנת 2007 ביים זבקה וכיכב בקליפ של להקת No More Kings. בקליפ מככב זבקה כקריקטורה של עצמו, חי בקרוואן במדבר ואובססיבי לתפקידו בסרט "קראטה קיד". הסרטון כולל תמונות של כמה מחברי השחקנים המקוריים של הסרט, ביניהם מרטין קוב וראלף מאצ'יו.

בשנת 2010 ביים זבקה מספר קליפי מוזיקה. באותה שנה הופיע בסרט הקומדיה מכונת זמן בג'קוזי.

בשנת 2013, השתתף זבקה יחד עם ראלף מאצ'יו בפרק בעונה ה-8 של הסיטקום "איך פגשתי את אמא", ואף השתתף בכמה פרקים בעונה ה-9 של הסיטקום.

ב־4 באוגוסט 2017 הוכרז כי זבקה ישחזר את תפקידו כג'וני לורנס בסדרת התחדשות של קראטה קיד בת עשרה פרקים בשם קוברה קאי ששודרה לראשונה בשנת 2018. זבקה מפיק שותף בהפקת הסדרה יחד עם ראלף מאצ'יו. הסדרה מתרחשת 34 שנה לאחר אירועי הסרט הראשון, והיא סובבת סביב ג'וני לורנס המבוגר, המנסה לשקם את חייו על ידי פתיחה מחדש של הדוג'ו האלים של ג'ון קריס, מה ששם אותו על כוונתו של דניאל לארוסו שהפך בינתיים לאיש עסקים מצליח אך חסר דמות אב לאחר פטירתו של מר מיאגי.

== פילמוגרפיה ==
=== קולנוע ===
* קראטה קיד (1984)
* אחת מהחברה (1985)
* חזרה לנעורים (1986)
* קראטה קיד 2 (1986)
* קראטה קיד 3 (1989)
* High Voltage (1997)
* מכונת זמן בג'קוזי (2010)
* Cross (2011)
* במקום בו צומחת תקווה (2015)

===טלוויזיה===
* הגשר (2013)
* איך פגשתי את אמא (2013–2014)
* קוברה קאי (2018–הווה)

== קישורים חיצוניים ==

קטגוריה:שחקני קולנוע וטלוויזיה אמריקאים
קטגוריה:אמריקאים ממוצא צ'כי
קטגוריה:אמני לחימה אמריקאים
קטגוריה:אמריקאים שנולדו ב-1965
Tequila (שיר של ג'קס ג'ונס, מרטן סולבג וריי)

"Tequila" (בעברית: "טקילה") הוא סינגל של הדיג'יי הבריטי ג'קס ג'ונס, התקליטן הצרפתי מרטן סולבג והזמרת הבריטית ריי, שיצא ב-21 בפברואר 2020.<ref></ref> הסינגל נכתב על ידי ג'קס ג'ונס, מרטן סולבג, מארק ראלף, MNEK, רה, ג'ין ג'ין וג'יימי ספלנקס והופק על ידי ג'קס ג'ונס, אלכס טפר, מארק ראלף ומרטן סולבג.

נכון לספטמבר 2021, הסינגל הושמע למעלה מ-63 מיליון פעמים בספוטיפיי.<ref></ref>

== וידאו קליפ ==
הווידאו קליפ של הסינגל יצא לראשונה בערוץ היוטיוב של ג'קס ג'ונס ב-21 בפברואר 2021. נכון לספטמבר 2021, הווידאו קליפ נצפה למעלה מ-13 מיליון פעמים.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!בריטניה (BPI)
|זהב
|400,000
|}

==קישורים חיצוניים==

== הערות שוליים ==

קטגוריה:שירי 2020
קטגוריה:סינגלים מ-2020
קטגוריה:שירי ג'קס ג'ונס
קטגוריה:שירי מרטן סולבג
קטגוריה:שירי ריי
קטגוריה:שירים באנגלית
קטגוריה:שירים שנכתבו על ידי ג'ין ג'ין
קטגוריה:שירים שנכתבו על ידי מארק ראלף
קטגוריה:שירים שנכתבו על ידי מרטן סולבג
קטגוריה:שירים שנכתבו על ידי ריי
קטגוריה:שירים שנכתבו על ידי MNEK
קטגוריה:שירים שהופקו על ידי מארק ראלף
קטגוריה:שירים על אלכוהול
קטגוריה:סינגלים בהוצאת פולידור רקורדס
KulturNav

KulturNav הוא שירות תוכנה נורווגי מבוסס-ענן, המאפשר למשתמשים ליצור, לנהל ולהפיץ בקרת זהויות וטרמינולוגיה, תוך התמקדות במוזיאונים ומוסדות מורשת תרבותית אחרים. התוכנה פותחה על ידי KulturIT ANS ופרויקט הפיתוח ממומן על ידי מועצת האמנות של נורווגיה.<ref>[http://kulturnav.org/info/kulturnav "Welcome to KulturNav"], KulturNav site</ref>

KulturNav נוצר במטרה לשפר את הגישה למידע מורשת בארכיונים, ספריות ומוזיאונים, ומקשר בין מוסדות עם מטא נתונים משותפים. כך מוסדות רבים יכולים לשתף פעולה בבניית רשימה של שמות וטרמינולוגיה סטנדרטיים.<ref>[http://kulturnav.org/info/faq#Q1 FAQ #1], KulturNav site</ref> המטא-נתונים מתפרסמים כנתונים פתוחים מקושרים (LOD), שאותם ניתן לקשר כנגד משאבי LOD נוספים. ממשק תכנות היישומים (API) תומך בבקשות HTTP GET לקריאת נתונים. בקשות API אינן מאומתות או מורשות ולכן המערכת מחזירה רק תוכן שפורסם וניתן לקריאה.<ref>[http://kulturnav.org/info/api "KulturNav API"], KulturNav site</ref> המערכת פותחה במסגרת Play Framework יחד עם Solr ו-jQuery.<ref>[https://se.linkedin.com/pub/per-steneskog/3/989/667 Per Steneskog: Senior Consultant at Altrusoft AB], LinkedIn</ref>

חברת KulturIT, שהושקה בשנת 2013, נמצאת בבעלות שישה מוזיאונים: חמישה נורווגים ואחד שוודי.<ref></ref> זהו ארגון ללא כוונת רווח שבו כל הרווחים מופנים לפיתוח ותכנות האתר.<ref name="digisam">[http://www.digisam.se/images/docs/Bodin_KulturNav_DISKA_20140211_dist.pdf Digisam, "KulturNav" (PowerPoint presentation)]</ref>

האתר הושק ב-20 בינואר 2015 ומשמש כיום כ-130 מוזיאונים בנורווגיה, שוודיה ואלנד. במרץ 2015 החל העברת ארכיון הצילום השוודי הלאומי להעברה לאתר KulturNav.<ref>[http://nfr.nordiskamuseet.se/leverera.aspx Bidra med information till Nationella fotografregistret (Contributing information to the National Photographic Registry)], Nordic Museum (Stockholm)</ref> האתר מאפשר גם רישום אדריכלים שוודים.

==קישורים חיצוניים==
* 

== הערות שוליים ==

קטגוריה:קיטלוג
קטגוריה:מאגרי מידע
טראמפ וילג'

טראמפ וילג (באנגלית: Trump Village) הוא מתחם דירות המכיל שבעה בניינים ונמצא בקוני איילנד שבלונג איילנד, ניו יורק<ref name="emporistrumpvillage"></ref><ref name="fahimbrooklyntowers"></ref>.

== היסטוריה ==
מתחם הדירות נבנה בשנים 1963–1964 על ידי פרד טראמפ, אביו של איש העסקים ונשיא ארצות הברית לשעבר, דונלד טראמפ<ref name="guardianwhatelection"></ref>. המתחם, שנבנה באתר מחסן הקולבר שהיה מסוף תחבורה ציבורית לשעבר<ref name="Coney Island and Astroland"></ref>, המתחם תוכנן על ידי האדריכל מוריס לפידוס.

עלות הקמתו של המתחם הייתה כ-70 מיליון דולר<ref name="bridgeportmillionaire"></ref>. והיא מומנה על ידי הסוכנות למימון דיור במדינת ניו יורק ואף קיבלה בהמשך פטור ממס<ref>Gwenda Blair: The Trumps. Simon & Schuster, New York 2016, p. 205 f.</ref>. חמישה מתוך שבעת הבניינים היו חלק מתוכנית השיכון מיטשל-לאמה שפעלה שנת 2007.

זהו מתחם הבניין היחיד של טראמפ על שם פרד טראמפ בניגוד לשאר המבנים והחברות שקרויים או בבעלותו של בנו דונלד<ref></ref>.

== הערות שוליים ==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ניו יורק: מבנים
קטגוריה:דונלד טראמפ
קורס הכנה ללידה

דולה מדריכה אשה בהריון כיצד להתמודד עם צירי הלידה
קורס הכנה ללידה הוא קורס המועבר לאישה בהיריון (ובדרך כלל לבן זוגה, או מלווה אחרת ללידה הצפויה) בדרך כלל בתחילת הטרימסטר השלישי של ההיריון, ובו מלמדים מה צפוי ליולדת לקראת הלידה, ובלידה עצמה, טכניקות להקלה על כאב ולצמצם סיכון לעובר. הקורס מסייע גם במקרה של לידת בית (מתוכננת או לא צפויה) או לידת חירום. את הקורס אפשר לעשות דרך קופות החולים, דרך בתי החולים (ואז הקורס בדרך כלל מלווה גם בסיור בחדרי הלידה עצמם) וגורמים עצמאיים נוספים (כמו דולות). בתי החולים מציעים את הקורס חינם לנשים המתכננות ללדת באותו בית החולים. 

==רקע==

לידה הוא תהליך בו מסתיים ההריון האנושי ויוצא העובר לאוויר העולם. תהליך הלידה הוא תהליך לא פשוט: הוא עשוי להיות כרוך בכאב (בעקבות התכווצות שרירי הרחם ומעבר היילוד דרך צוואר הרחם), וקשיים פיזיים ורגשיים כאחד. אחד מהקשיים שיש (במיוחד לקראת לידה ראשונה) הוא חוסר הוודאות. היולדות לא יודעת בדיוק מתי, ואיך תהיה הלידה. הן יודעות כי הדבר יהיה כרוך בכאב, אבל לא בדיוק כמה ואיך זה ירגיש. הן לא יודעות בדיוק מתי לצאת לבית החולים או איך יתמודדו עם הצירים בבית. הלידה (גם אם מבוצעת בבית חולים) כרוכה בסיכונים שונים ובהם זיהומים, מצוקה עוברית, אפשרות לניתוח קיסרי, לידת עכוז, שליית פתח ודמם שלאחר לידה. מטרת הקורס הכנה ללידה הוא לספק הסברים, עד כמה שניתן כדי להקטין את חוסר הוודאות, ולתת ליולדות תחושה של שליטה וידע.

==הקורס==
היקף הקורס הוא מספר שעות (בדרך כלל כ-10 שעות לקורס המלא או 5 שעות לקורס המקוצר). יש קורסים מרוכזים האורכים יום, ויש קורסים שנמשכים מספר פגישות. את הקורס מעבירות מיילדות בעלות ניסיון ולפעמים גם בהשתתפות דולות. לעיתים קרובות מביאים אנשים המומחים בתחומם כדי להסביר על חלקם בתהליך הלידה (כמו רופאים מרדימים, מדברים על מתן אפידורל, או יועצת הנקה מסבירה על הנקה) הסדנה מועברת במהלך שבועות 28–33 של ההיריון ולרוב בהצטרפות של המלווה בלידה.

בקורס נסקרים בין השאר התחומים הבאים:
* המלצות על הכנות כלליות לקראת הלידה (אריזת תיק, בדיקות מקדימות) והכנת תוכנית לידה.
* איתור סימני לידה: תחילת צירים, ירידת מים, דימום או הפחתה בתנועות העובר ופנייה לחדר לידה.
* תהליך הלידה: הקבלה לבית החולים, הבדיקות במיון יולדות של מוניטור, פתיחה, ומחיקה של צוואר הרחם, המעבר לחדרי הלידה, וקבלת משכך כאבים דרך עירוי.
* סוגי לידות: לידה וגינלית, עכוז, קיסרית, לידה מכשירנית וכו'.
* תנוחות לידה (בעמידה, בישיבה, תמיכה באמצעות כדור) ותרגילי נשימה ועיסויים להקלת הכאב.
* הדרכה על השהייה בבית החולים ואשפוז במידת הצורך לאחר הלידה.
* הדרכה על תקופת משכב הלידה.
* הדרכת הנקה ותרגילים לשיקום רצפת האגן.
* תחילת הטיפול ביילוד ומעקב אחר התפתחות התינוק.

==קישורים חיצוניים==
* 
* [https://hy.health.gov.il/?CategoryID=401&ArticleID=637 קורסי הכנה ללידה וסיורים בחדר לידה] באתר המרכז הרפואי הלל יפה
* [https://www.clalit.co.il/he/pregnancy_and_birth/pregnacy/Pages/childbirth_preparation_course.aspx קורס הכנה ללידה] באתר שירותי בריאות כללית
* [https://www.maccabi4u.co.il/27338-he/Maccabi.aspx?TabId=20343_20344 קורס הכנה ללידה] באתר מכבי שירותי בריאות
* [https://www.youtube.com/watch?v=loqUvGw7TWE קורס וירטואלי] מאת הופ! הורים

קטגוריה:הדרכה
קטגוריה:היריון ולידה
בריטני בראון

בריטני בראון (באנגלית: Brittany Brown; נולדה ב-18 באפריל 1995) היא אתלטית אמריקאית, סגנית אלופת העולם (דוחה 2019) בריצת 200 מטר ואלופת ארצות הברית באולם (2019) בריצת 300 מטר.

==ביוגרפיה==
===2019===
באליפות ארצות הברית באולם שנערכה בסטטן איילנד, ניו יורק בפברואר 2019 זכתה בראון במדליית זהב בריצת 300 מטר בתוצאה של 35.95 שניות.

באליפות ארצות הברית שנערכה בסוף יולי אותה שנה היא זכתה במדליית כסף בריצת 200 מטר בתוצאה של 22.61 שניות.

====סגנית אלופת עולם====
באליפות העולם שנערכה בדוחה, קטר ב-2 באוקטובר היא זכתה במדליית כסף בריצת 200 מטר, בשיא אישי חדש של 22.22 שניות אחרי דינה אשר-סמית' שקבעה שיא בריטי חדש של 20.88 שניות ולפני מוג'ינגה קמבונדג'י משווייץ (22.51 שניות).

=== 2024 ===
==== אולימפיאדת פריז ====
באולימפיאדת פריז שנערכה ב-3 באוגוסט היא זכתה במדליית ארד בריצת 200 מטר בזמן של 22.20 שניות, אחרי ג'וליאן אלפרד מסנט לוסיה (22.08 שניות) ובכך שיפרה את שיאה האישי.

== שיאים אישיים ==
===אצטדיון===
* ריצת 100 מטר: 11.28 שניות (2018)
* ריצת 200 מטר: 22.20 שניות (2024)
* ריצת 300 מטר: 35.91 שניות (2019)

===אולם===
* ריצת 60 מטר: 7.39 שניות (2017)
* ריצת 200 מטר: 22.86 שניות (2017)
* ריצת 300 מטר: 35.95 שניות (2019)

==קישורים חיצוניים==

קטגוריה:אתלטיות אפרו-אמריקאיות
קטגוריה:אצניות אמריקאיות
קטגוריה:אתלטיות אמריקאיות באולימפיאדת פריז (2024)
קטגוריה:אמריקאיות שנולדו ב-1995
רחל אדלר

הרבה רחל אדלר (באנגלית: Rachel Adler; נולדה ב-20 ביולי 1943, שיקגו, אילינוי) היא פרופסור למחשבה יהודית מודרנית ויהדות ומגדר בהיברו יוניון קולג' ורַבָּה רפורמית אמריקאית. היא הייתה מחלוצות השילוב של גישות פמיניסטיות בחשיבה הדתית היהודית.

==קורות חייה==
אדלר נולדה כרותליין (בהמשך שינתה את שמה לרחל) רובין ב-20 ביולי 1943. אביה הרמן היה מנהל בחברת ביטוח, אימה לוריין לבית הלמן הייתה יועצת חינוכית.

אדלר נישאה למשה אדלר, רב אורתודוקסי, ב-20 בדצמבר 1964. הם התגרשו ב-1984. לזוג בן יחיד עמיתי בצלאל. בספטמבר 1987 נישאה בשנית לדייוויד שולמן, הם התגרשו ב-2008.
==השכלה ומסלול מקצועי==
* תואר ראשון (1965) ותואר שני (1966) בספרות אנגלית מאוניברסיטת נורת'ווסטרן
* תואר שני בעבודה סוציאלית M.S.W מאוניברסיטת מינסוטה - 1980
* דוקטורט מאוניברסיטת דרום קליפורניה -1997.נושא התיזה "תאולוגיה יהודית פמיניסטית"
* אדלר הוסמכה לרבנות ב-13 במאי 2012.

אדלר היא מופקדת הקתדרה על שם דייוויד אלנסון למחשבה יהודית מודרנית בהיברו יוניון קולג', בלוס אנג'לס.

==פרסומים==
===ספרים===
* 1998 ,Engendering Judaism: An Inclusive Theology and Ethics", The Jewish publication Society".

הספר יצא בעברית:
* "פמיניזם יהודי: תאולוגיה ומוסר", רחל אדלר. תרגמה מאנגלית: רות בלום. הוצאת ידיעות ספרים, 355 עמ', 2008
===מאמרים===
* אדלר פרסמה מעל 50 מאמרים, שהתפרסמו בכתבי עת שונים.

ב-1971 התפרסם המאמר הראשון שלה, מאמר פורץ דרך בניתוח פמיניסטי של מעמד האישה ביהדות). המאמר בשם "היהודי שלא היה שם: ההלכה והאישה היהודיה" (The Jew Who Wasn't There: Halacha and the Jewish Woman),התפרסם בתקופון דווקא (Davka magazine).

==תפקידים ואותות הוקרה==
* הפרס הלאומי לספרים יהודיים -1999
==קישורים חיצוניים==
* [http://huc.edu/directory/rachel-r-adler דף הבית של אדלר באתר של היברו יוניון קולג']
* [https://www.jweekly.com/2019/02/25/feminist-icon-rachel-adler-on-metoo-and-jewish-law מאמר על אדלר ותנועת מי טו]
* [https://jwa.org/encyclopedia/article/adler-rachel אדלר בארכיון הנשים היהודיות]
* [https://velveteenrabbi.blogs.com/blog/2013/01/reprint-interview-with-rachel-adler-in-anticipation-of-ohalah.html ריאיון עם אדלר]
* [https://www.youtube.com/watch?time_continue=50&v=0JB7gOK682s&feature=emb_logohttps://www.youtube.com/watch?time_continue=50&v=0JB7gOK682s&feature=emb_logo// אדלר דורשת על פרשת אחרי מות]
* 

== הערות שוליים ==

קטגוריה:רבנים רפורמים אמריקאים
קטגוריה:רבניות רפורמיות
קטגוריה:סגל היברו יוניון קולג'
קטגוריה:בוגרות אוניברסיטת נורת'ווסטרן
קטגוריה:בוגרי אוניברסיטת נורת'ווסטרן
קטגוריה:בעלות תואר דוקטור מאוניברסיטת דרום קליפורניה
קטגוריה:בעלי תואר דוקטור מאוניברסיטת דרום קליפורניה
קטגוריה:אמריקאיות שנולדו ב-1943
קטגוריה:אמריקאים שנולדו ב-1943
מצעד 40 הסינגלים ההולנדיים

מצעד 40 הסינגלים ההולנדיים (באנגלית: Dutch Top 40; בהולנדית: Nederlandse Top 40) הוא מצעד פזמונים שבועי הולנדי, שנאסף בידי Stichting Nederlandse Top 40. ראשית דרכו ב-1965 בתוכנית רדיו שנקראה "Veronica Top 40" ששודרה מספינת הרדיו הפיראטי "Radio Veronica" עד לסגירתה בשנת 1974.

התכנית משודרת ברדיו "Qmusic" ההולנדי, בימי שישי אחר הצהריים.

==היסטוריה==
ב-2 בינואר 1965, שודר מצעד ה-40 הראשון כשבראשו הלהיט I Feel Fine של להקת הביטלס. שם המצעד שונה ב-1974 ל"De Nederlandse Top 40" לאחר שהתחנה רכשה את מצעד "Top 40". המצעד הוא אחד מארבעת המצעדים הרשמיים בהולנד. המצעד שודר בתחנת הרדיו "Hilversum 3" (לימים Radio 3 של NPO). החל משנת 1993 המצעד היה משודר בתחנת רדיו Radio 538. שנת 2018 השידור עבר לתחנה " Qmusic".

לאורך רוב שנות פעילותו, נקבעו רשימות המצעד באמצעות מדידת נתוני מכירות התקליטים והדיסקים שנמכרו בחנויות לפי סקרים טלפוניים. בשנת 1999 נוספו נתוני ההשמעה במספר תחנות רדיו מצומצם. במהלך 2006 עד 2014, נוספו נתוני ההורדות מהאינטרנט שהוסרו בהמשך בשל העובדה שהם קלים לזיוף.<ref></ref>

נכון לשנת 2014, נתוני המצעד מבוססים על זמן השמעה ברדיו, הזרמת מדיה (כולל ספוטיפיי ויוטיוב) וטרנדים במדיה חברתית (פייסבוק, טוויטר וכו').<ref></ref> ככל שהשיר מושמע מספר פעמים רב יותר, עולה דירוגו במצעד.

לחישוב נתוני המצעד השנתי, מקבל המקום הראשון בדירוג השבוע 40 נתונים, המקום השני 39 נקודות וכו' עד לחישוב המקום הראשון השנתי.

===כללים===
מתחילת המצעד פעלו עורכי המצעד לפי מספר כללים ובהם:
*מאז 1971, על כל שיר במצעד להישאר בדירוג לפחות שבועיים. אם השיר אינו נמצא בדירוג 40 הראשונים, הוא נשאר במקום ה-40. למשל השיר Lose Control של מיסי אליוט נשאר במקום ה-40 במצעד למשך שבועיים לאחר שלא זכה להשמעות רבות.
*שיר שעלה בדירוג באופן משמעותי בין מצעד למצעד, זוכה להגנה ודירוגו לא יירד בשבוע העוקב גם אם נתוני ההשמעות ירדו ("superstip").

==רשימת ההישגים, ציוני הדרך והשיאים==

להלן רשימה חלקית של השירים והאמנים בעלי ההישגים העיקריים במצעד:

===שירים===
====מספר השבועות הרב במקום הראשון====
*16 שבועות
:One Kiss - דואה ליפה וקלווין האריס (2018)
*15 שבועות
:Shape of You - אד שירן (2017)
:Despacito - דדי יאנקי, ג'סטין ביבר ולואיס פונסי (2017)
:Dance Monkey - טונס אנד איי (2020-2019)

====מספר השבועות הרב ביותר במצעד====
*49 שבועות
:Happy - פארל ויליאמס
*42 שבועות
:Someone You Loved - לואיס קפלדי

====הגעה ישר למקום הראשון====
שירים רבים עלו בהופעתם הראשונה במצעד היישר למקום הראשון וביניהם:
*Hello - אדל (2015)
*Born This Way - ליידי גאגא (2011)
*Hey Jude - הביטלס (1965)
*Changes - טופאק שאקור (1999)
*Whenever, Wherever - שאקירה (2002)
*I Want It That Way - בקסטריט בויז
*גרסת הכיסוי המחודשת לCandle in the Wind - אלטון ג'ון (1997)

==אמנים==
להקת הביטלס מחזיקה בשיא של 16 שירים שהגיעו למקום הראשון במצעד ואחריהם עם 14 ואבבא עם 8. הביטלס מחזיקים גם בשיא של 74 שבועות במקום הראשון (סך כל השירים). בשנת 1965, החזיקה הלהקה במקום הראשון ב-30 שבועות מהשנה.

===מספר השירים הרב ביותר במצעד===
*להקת הפופ הגרמנית - 55 שירים
*מדונה - 55 שירים
*מייקל ג'קסון - 51 שירים
*הרולינג סטונז - 49 שירים

==קישורים חיצוניים==
* 

* [https://www.top40.nl Dutch Top 40 / Official website] - רשימות המצעד משנת 1965 

==הערות שוליים==

קטגוריה:מצעדי מוזיקה הולנדיים
יוזף גאוכל

יוזף גאוכל (בגרמנית: Josef "Jupp" Gauchel; 11 בספטמבר 1916 – 21 במרץ 1963) היה כדורגלן גרמני, ששיחק בעמדת החלוץ.

==ביוגרפיה==

גאוכל נולד ב-11 בספטמבר 1916 בקובלנץ שבגרמניה, שם גם נפטר. לאורך כל הקריירה שיחק במועדון טוס נוינדורף מעיר הולדתו עימה זכה פעמיים ב-1943 ו-1944 באליפות אזור גיוליגה מוסלאנד, שנוצרה לאחר פירוק אליפות גאוליגה מיטלריין ב-1941.

במדים הלאומיים כבש 13 שערים ב-16 הופעות עבור הנבחרת הגרמנית. גאוכל עזר לה להעפיל למונדיאל 1938 כשהוא כובש צמד במוקדמות נגד אסטוניה בניצחון 1–4. בטורניר עצמו כבש בשמינית הגמר נגד שווייץ בתיקו 1–1, ובמשחק החוזר הם הפסידו להם וגרמניה סיימה את דרכה בטורניר.

גאוכל נפטר ב-21 במרץ 1963 כתוצאה מהתקף לב. בסמוך לאצטדיון אוברוורת', אצטדיונה של טוס נוינדורף איתה היה מזוהה, יש רחוב על שמו לזכר אחד השחקנים הטובים ביותר של המועדון והעיר.

== קישורים חיצוניים ==

קטגוריה:כדורגלני נבחרת גרמניה
קטגוריה:כדורגלני מונדיאל 1938
קטגוריה:גרמנים שנולדו ב-1916
קטגוריה:גרמנים שנפטרו ב-1963
איתי שטרן

איתי שטרן הוא עיתונאי ישראלי ששימש ככתב התרבות של עיתון "הארץ".

==ביוגרפיה==
שטרן בוגר לימודי עיתונות ותקשורת בקמרה אובסקורה. סיקר את תקופת ההתנתקות ככתב שטח בעיתון "מעריב" ובהמשך שימש ככתב תרבות ב-"nrg" ובמוסף התרבות של העיתון. שימש ככתב מוזיקה וקולנוע גם במוסף "המגזין" של מעריב. שטרן למד תסריטאות בבית הספר סם שפיגל לקולנוע ולטלוויזיה, כתב טורים ב"עכבר העיר" וערך את פורטל תשתיות לאנרגיה וסביבה.
בשנת 2014 היה כתב במוסף "גלריה" של עיתון "הארץ" ובשנה לאחר מכן החליף את דפנה ארד ככתב טלוויזיה ומוזיקה.

==קישורים חיצוניים==
* 
* [https://www.the7eye.org.il/topic/איתי-שטרן כתבות שחיבר] באתר העין השביעית
* [https://www.haaretz.co.il/misc/writers/WRITER-1.1450 כתבות שחיבר] באתר הארץ

==הערות שוליים==

קטגוריה:סגל הארץ
קטגוריה:בוגרי בית הספר סם שפיגל לקולנוע ולטלוויזיה
קטגוריה:בוגרי קמרה אובסקורה - בית הספר לאמנות
קטגוריה:כתבי תרבות ישראלים
קטגוריה:ישראלים שנולדו במאה ה-20
The Ascension

The Ascension הוא אלבום האולפן השמיני של המוזיקאי האמריקאי סופיאן סטיבנס, אשר יצא ב-25 בספטמבר 2020.<ref name="pitchfork-news"></ref>

== יציאת האלבום ==
הסינגל מהאלבום, "America", יצא ב-3 ביולי 2020.<ref></ref> הסינגל "Video Game" יצא ב-13 באוגוסט 2020 בליווי וידאו קליפ.<ref name="mv"></ref>
הסינגל השלישי מהאלבום,"Sugar", יצא ב-15 בספטמבר.

== רשימת שירים ==
כל השירים נכתבו בידי סופיאן סטיבנס.

== מיקומים ==

== קישורים חיצוניים ==
* 

== הערות שוליים ==

קטגוריה:אלבומי 2020
קטגוריה:אלבומי סופיאן סטיבנס
קטגוריה:אלבומים באנגלית
נופר סקורקה

נופר סקורקה (נולדה ב־6 בפברואר 1989) היא כדורגלנית עבר ישראלית, אשר שיחקה בליגת העל בכדורגל נשים. כיום היא עוזרת שופט כדורגל בינלאומית המשמשת כעוזרת שופט בליגה הלאומית וכן בליגת העל לנשים.

==קריירה כשחקנית==
סקורקה נולדה בראשון לציון וגדלה באזור במשפחה אוהבת כדורגל וכך נחשפה למשחק בגיל צעיר. כנערה הצטרפה להפועל עירוני ראשון לציון ששיחקה בתקופה זו בליגת הנשים הבכירה. בסוף עונת 2010/2011 סיימה הקבוצה אחרונה, ירדה ליגה והתפרקה וסקורקה עברה למ.כ. רמת השרון ששיחקה בליגת הנשים השנייה, הייתה שחקנית סגל משמעותית ועזרה לקבוצה לעלות בתום העונה לליגת הנשים הראשונה. שיחקה בקבוצה עוד שתי עונות ועברה לשתי עונות נוספות במכבי חולון ששיחקה אף היא בליגה הראשונה.

==קריירה כעוזרת שופט==
עקב פציעות חוזרות, נאלצה להפסיק להיות שחקנית פעילה אך החליטה להישאר בתחום ועברה קורס שופטי כדורגל. בשנת 2016 הצטרפה לאיגוד השופטים ובשנת 2019 קיבלה את התג הבינלאומי מפיפ"א.

נכון ל־2020 משמשת כעוזרת שופט בקביעות בליגה הלאומית וכן בליגת העל לנשים.

עובדת כבודקת תוכנה בחברת סמסונג ישראל.

== קישורים חיצוניים ==

* [https://www.football.org.il/players/player/?player_id=70574 פרופיל שחקנית] באתר ההתאחדות לכדורגל בישראל
* [https://www.football.org.il/association/referees/refereedetails/?referee_id=70574 פרופיל שופטת] באתר ההתאחדות לכדורגל בישראל
* 
* [http://www.kolyompod.com/2020/08/26/kolachat18/ אחת על אחת – פרק 18 עם מיתר שמש ונופר סקורקה] - אשרת עיני בפודקסט "בכל יום נתון", 26 באוגוסט 2020

קטגוריה:כדורגלניות ישראליות
קטגוריה:כדורגלנים ישראלים
קטגוריה:קשריות כדורגל ישראליות
קטגוריה:קשרי כדורגל ישראלים
קטגוריה:כדורגלניות מ.כ. רמת השרון
קטגוריה:כדורגלניות מכבי חולון
קטגוריה:שופטי כדורגל ישראלים
קטגוריה:שופטות כדורגל ישראליות
קטגוריה:ראשון לציון: כדורגלניות
קטגוריה:ישראליות שנולדו ב-1989
קטגוריה:ישראלים שנולדו ב-1989
איתי פסח

איתי פסח (נולד באוגוסט 1972) הוא פרופסור לרפואת ילדים, טיפול נמרץ בילדים, אלרגיה ואימונולוגיה. משמש מנהל בית החולים ספרא לילדים ומנהל מערך הטיפול הנמרץ ילדים בבית החולים ספרא לילדים במרכז הרפואי שיבא.

==ביוגרפיה==
סבתו וסבו, חנה וחיים, מפעילי התנועה הציונית בצ'כיה, נמלטו משם עם פלישת הנאצים והגיעו לארץ ישראל כעולים "לא חוקיים". איתי פסח נולד לנירית ורס"ן , שהיה סמג"ד בגדוד שריון ונהרג במלחמת יום הכיפורים ב-7 באוקטובר 1973, כשאיתי היה בן שנה וחודשיים. אחותו של איתי נולדה שישה חודשים לאחר נפילת האב.

בין השנים 1994–2001 למד רפואה בפקולטה למדעי הבריאות, אוניברסיטת בן-גוריון בנגב וסיים את לימודיו בהצטיינות. בין השנים 1996–2002 סיים, גם כן בהצטיינות, באותו מוסד אקדמי, דוקטורט בביוכימיה ואימונולוגיה.

בין השנים 2004–2007 התמחה ברפואת ילדים, בבית החולים אדמונד ולילי ספרא לילדים שבמרכז הרפואי שיבא, תל השומר.

בין השנים 2007–2010 התמחה באימונולוגיה ואלרגיה, בבית החולים לילדים, "Harvard Medical School", בבוסטון, ארצות הברית.

בין השנים 2010–2012 התמחה בטיפול נמרץ ילדים, בבית החולים אדמונד ולילי ספרא לילדים, המרכז הרפואי שיבא, תל השומר.

משנת 2013 הוא משמש רופא בכיר במחלקה לטיפול נמרץ ילדים ע"ש קלאודיו כהן בבית החולים ספרא שבשיבא.

בין השנים 2016–2018 כיהן פסח כסגן-מנהל בית החולים ספרא. מינואר 2019 מנהל פסח את בית החולים ספרא לילדים שבמרכז הרפואי שיבא.

לאחר התפרצות נגיף הקורונה בישראל מונה פסח לחבר בצוות "הברומטר הרפואי" בראשותו של פרופ' רוני גמזו..

בטקס הדלקת המשואות בשנת 2020, שהיה טקס שהוקלט-מראש בהר הרצל בשל הגבלות משרד הבריאות בצל התפרצות נגיף הקורונה, התכבד פסח להקריא את תפילת יזכור.

בשנת 2023 קיבל דרגת פרופסור.

===תפקידים נוספים===
* משמש מרצה בכיר ב באוניברסיטת תל אביב.
* חבר ב"תוכנית תלפיות שיבא" לאיתור ולפיתוח מנהיגות חדשה ברפואה הישראלית.
* יושב-ראש ועדת ההחיאה של המרכז הרפואי שיבא ומרכז תחום ההוראה ואקדמיה במרכז הרפואי שיבא.
* משמש יועץ לחברות הזנק המפתחות טכנולוגיות ייחודיות בתחום הטיפול הנמרץ.

איתי פסח נשוי לליאת ואב לשלושה בנים. מתגורר ברעננה.

==הערות שוליים==

קטגוריה:יתומי צה"ל
קטגוריה:רופאי ילדים ישראלים
קטגוריה:בעלי תואר דוקטור לרפואה מאוניברסיטת בן-גוריון בנגב
קטגוריה:בעלי תואר דוקטור מאוניברסיטת בן-גוריון בנגב
קטגוריה:סגל המרכז הרפואי ע"ש חיים שיבא - תל השומר
קטגוריה:סגל אוניברסיטת תל אביב: רפואה
קטגוריה:ישראלים שנולדו ב-1972
מפרץ ולנסיה

מפרץ ולנסיה (בספרדית: Golfo de Valencia) הוא מפרץ בחופה המזרחי של ספרד, בחלקו המערבי של הים התיכון. המפרץ נקרא על שם העיר ולנסיה, השוכנת לחופו, והקהילה האוטונומית בעלת אותו שם שהוא נמצא בתחומה.

קאפ דה לה נאו (Cap de la Nau) מהווה את קצהו הדרומי של המפרץ. קיימות שתי גרסאות לנקודת הקצה הצפוני של המפרץ - הכפר וינרוס (Vinaròs) והדלתה של הנהר אברו, אשר מצויה בתחומה של קהילת קטלוניה. אורך חוף המפרץ הוא כ-400 קילומטר.

קבוצת איוני הקולומברטס (Columbretes) מצויה במפרץ. כמו כן עובר בו קו האורך 0° (המרידיאן הראשי). במפרץ שורר אקלים ים-תיכוני.

חופי המפרץ הם חוליים בעיקרם ובהם גם ביצות. נמצאת בהם הלגונה אלבופרה (Albufera), שהיא אתר רמסר מוכרז. החופים מיושבים בצפיפות גבוהה באופן יחסי ויש בהם תעשיית תיירות.

האדמות הסמוכות לחוף המפרץ הן פוריות ומשמשות לגידול אורז, תפוזים ולימונים.

בשנת 2011 קיבלה חברת Cairn Energy רישיון מממשלת ספרד לחיפושי נפט והפקת נפט בשטח של 4,000 קילומטר רבוע בתוך המפרץ.

ולנסיה
ולנסיה
קטגוריה:ולנסיה (קהילה אוטונומית)
קטגוריה:קטלוניה: גאוגרפיה
הר צבוע

מפת אזור הר צבוע וירוחם
הר צבוע הוא הר ב הנמצא כ־500 מ' ממערב לכביש 224 (הכביש המחבר את ירוחם עם צומת הנגב) וכ־5 ק"מ מצפון־מערב לירוחם בגובה 529 מ' מעל פני הים<ref>עמוד ענן. [http://amudanan.co.il/w/P572874 הר צבוע]</ref> – נקודת ציון 187030<big>/</big>550230 ברשת ישראל החדשה. שמו הערבי בדואי של הפסגה הוא ראס א-דבע<ref>זיוון זאב, 2001. [https://kotar-cet-ac-il.bengurionu.idm.oclc.org/KotarApp/Viewer.aspx?nBookID=99453790#22.9881.6.default עִברות שמות מקומות בנגב.] אריאל – כתב עת לידיעת ארץ -ישראל, 150-151 – עם הפנים אל הנגב, עמ' 21–26.</ref> (ראש הצבוע). מזה שנים, ממוקם למרגלות ההר מחנה ביסלמ"ח שהוא בית הספר למ"כים ולמקצועות החי"ר<ref>ערן רזין וחבריו. דין וחשבון ועדת חקירה לגבולות וחלוקת הכנסות מאזורים מניבי הכנסות ברמת נגב. הוגש למנכ"ל משרד הפנים, משרד הפנים, עמ' 2. </ref>. מצפון מערב למחנה, בנ"צ 190900<big>/</big>545500, קיימת בשנים האחרונות מחצבה אשר חוצבים וכורים בה אבני גיר<ref>הקרן לשיקום מחצבות. [http://www.kasham.org.il/seker.php?id=994 כרטיס מחצבה: הר צבו]ע.</ref> .

== ראו גם ==

* הנגב
== ביאורים ==

== הערות שוליים ==

צבוע